Γεια, είμαι η Γιουπαουάν,
ταχυδρομική υπάλληλος στο Πουκέτ.
Μιλάω με την κυρία Ορναρί Εκμονγκόλ;
Με αριθμό αστυνομικής ταυτότητας που λήγει σε 9771.
Διεύθυνση Σόι Ρουαμίτ Σαμακίτχαμ 292/44. Σωστά;
Μάλιστα.
Εντοπίσαμε ένα παράνομο δέμα με αποστολέα εσάς, κυρία Ορναρί.
Με 18 βιβλιάρια καταθέσεων, κινητά τηλέφωνα και κάρτες SIM.
Πρόκειται για λάθος.
Ποτέ δεν έστειλα κάτι παράνομο.
Σας συνδέω με την αστυνομική διεύθυνση Πουκέτ.
Κυρία Ορναρί, φέρεστε να συνδέεστε με Κινέζους
ύποπτους για ξέπλυμα χρήματος.
Σας παραπέμπω στον προϊστάμενό μου.
Αστυνομικός διευθυντής Γουτιτσάι Πανουτσάκ.
Η συνομιλία θα καταγραφεί ως τεκμήριο.
Μην την αποκαλύψετε.
Αυτήν τη στιγμή, κα Ορναρί, είστε ύποπτη
για ξέπλυμα μαύρου χρήματος.
Το αντιλαμβάνεστε;
Δεν ξέρω τι μου λέτε.
Κανείς κακοποιός δεν παραδέχεται την ενοχή του.
Καταθέστε αυτό το ποσό στον επιθεωρητή
της Διεύθυνσης Καταπολέμησης Ξεπλύματος.
Θα σας επιστραφεί σήμερα.
Πρέπει να το καταθέσω;
Τι πρόβλημα έχετε; Προσπαθείτε να αποκρύψετε οικονομικές δοσοληψίες;
ΣΤΕΙΛΕ ΤΟ ΜΕ ΚΟΥΡΙΕΡ. ΕΙΝΑΙ ΠΟΛΥ ΣΗΜΑΝΤΙΚΟ!
Όχι, δεν έχω.
Δεν έχω.
Έχετε άλλους λογαριασμούς;
Έναν κοινό λογαριασμό με τον άντρα μου.
Το κεφάλαιο σπουδών του παιδιού. Πρέπει να το ελέγξετε;
Προσπαθώ να επισπεύσω τη διαδικασία.
Συνήθως, ανακρίνουμε τον σύζυγο,
και η εφορία ερευνά παλαιότερες συναλλαγές του.
Βάλτε τα στοιχεία του λογαριασμού στον σύνδεσμο που λάβατε.
Το έκανα.
Πάντα στη διάθεσή σας, κυρία μου.
Η ΚΟΚΚΙΝΗ ΓΡΑΜΜΗ
Σας εξαπάτησαν με γνωστή κομπίνα.
Ευτυχώς, χάσατε μόνο 500.000 μπατ.
Πρόσφατα, κάποιος έχασε πάνω από δυο εκατομμύρια.
Δεν γίνεται να βρείτε ποιοι είναι;
Αποδεχτείτε το.
Είναι αδύνατον να τους βρούμε.
Το λένε στις ειδήσεις καθημερινά. Απορώ πώς εξαπατηθήκατε.
Κάναμε ένα λάθος. Μη μας κατακρίνετε.
Ήταν λεφτά μας. Μόχθησα να τα βγάλω.
Λέτε να μην έχω θυμώσει;
Προς το παρόν, θα καταχωρίσω την καταγγελία.
Να μη μαθευτεί, Μπενζ.
Υποσχέσου μου ότι δεν θα το πεις σε κανέναν.
Ειδικά στην Μπελ.
Δεν θέλω να αρχίσει να θεωρεί…
τη μητέρα της ηλίθια.
Έλα τώρα, Ορν.
Δεν είσαι ηλίθια.
Ευτυχώς, δεν έδωσες τον λογαριασμό της.
Το επόμενο εξάμηνο, θα αλλάξει σχολείο.
Θα χρειαστούμε πολλά λεφτά.
Απατεώνες εφαρμόζουν κάθε είδους κόλπα
για να μας εξαπατούν ανενδοίαστα.
Πουλώντας έρωτα, επενδύσεις
ή κακόβουλους συνδέσμους. Οι μέθοδοι αλλάζουν.
Η στρατηγική είναι πάντα η ίδια, η κατατρομοκράτηση.
Αν εξετάσουμε προσεκτικά, θα δούμε
το ίδιο μοτίβο, τα ίδια βήματα κάθε φορά.
Το πρώτο άτομο που τηλεφωνεί ταράζει το θύμα.
Το δεύτερο πείθει το θύμα ότι το πρόβλημα είναι αληθινό.
Το τρίτο εκτοξεύει απειλές και ψάχνει αδυναμίες
για να συμμορφωθεί το θύμα.
Και μετά, το ξαφρίζουν.
Πάντα στη διάθεσή σας, κυρία μου.
Τι συμβαίνει, Ορν;
Κάποιος ήταν εδώ.
Πάει ένας μήνας και βάλε.
Πρέπει να το ξεπεράσεις.
Δεν γίνεται να ζεις έτσι.
Ο επόμενος.
Σας ακούμε.
Με λένε Φάι.
Είμαι φυσιοθεραπεύτρια.
Ούτε καν τόλμησα
να το καταγγείλω.
Ένιωθα τελείως ηλίθια.
Αφότου μου πήραν όλες μου τις οικονομίες,
έχω χάσει τον ύπνο μου.
Όποτε χτυπά το τηλέφωνο και είναι άγνωστο νούμερο,
δεν το σηκώνω.
Κάθε βράδυ,
νιώθω σαν κάποιος
να με παρακολουθεί στον ύπνο μου.
Αστυνομικός διευθυντής
Γουτιτσάι
Πανουτσάκ.
Δεν θα ξεχάσω ποτέ το όνομα.
ΕΝΔΟΝΟΣΟΚΟΜΕΙΑΚΟ ΦΑΡΜΑΚΕΙΟ
Ήταν 970.000 μπατ.
Όλες μου οι οικονομίες.
Θα ξεχρέωνα τα δάνεια.
Θα έφτιαχνα το σπίτι της μάνας μου στο χωριό.
Έκανα όνειρα
να πάρω δικό μου διαμέρισμα, να φύγω από το νοίκι.
Όσα είχα μαζέψει για προκαταβολή, έκαναν φτερά σε χρόνο μηδέν.
Γιατί δεν δουλεύεις σε ιδιωτικό νοσοκομείο, δρ Φάι;
Θα πληρώνουν καλύτερα.
Δεν είμαι γιατρός.
Απλώς φυσιοθεραπεύτρια.
Νομίζω
πως με έχουν περισσότερη ανάγκη εδώ.
Όταν πήραν και με απείλησαν,
είπαν ότι σχετίζομαι με εγκληματικές σπείρες,
ότι θα έχανα την άδειά μου.
Σε αυτό το σημείο, λύγισα.
Συμφώνησα στα πάντα.
Δεν σ' αρέσει, Μπενζ;
Πολύ πικάντικο.
Τρώγεται, τουλάχιστον;
Πήγα σε συνάντηση γονέων το απόγευμα,
γι' αυτό άργησα να γυρίσω και μαγείρεψα βιαστικά.
Αν δεν προλαβαίνεις, την επόμενη φορά να παραγγείλεις.
Μην παιδεύεσαι.
Μπελ, έμαθες το τραγούδι;
Ναι, αλλά όχι όλο.
Θα μου το παίξεις κάποια στιγμή;
Εντάξει.
Στροφή αριστερά.
Στροφή δεξιά.
Ευθεία μπροστά.
Ένα βήμα εμπρός.
Υπόκλιση.
Πάμε άλλη μια φορά.
Στροφή αριστερά.
Στροφή δεξιά.
Ευθεία μπροστά.
Ένα βήμα εμπρός.
Υπόκλιση.
Ξανά. Πάτε πίσω.
Στροφή δεξιά.
Στροφή αριστερά.
Ευθεία μπροστά.
Ένα βήμα εμπρός.
Υπόκλιση.
Ξανά. Πάτε πίσω.
Ακούστε τι έγινε. Ένας αλήτης εξαπάτησε τη γιαγιά μου.
Αυτός.
Ένας μπάτσος, ο Γουτιτσάι.
Της πήρε πάνω από ένα εκατομμύριο.
Εδώ σπανίζουν οι καλοί μπάτσοι, οι μαϊμού έλειπαν. Γαμώτο.
Η γιαγιά μου κι εγώ φτύσαμε αίμα για κάθε μπατ.
Εξαπάτησες τη γιαγιά μου.
Θα μου το πληρώσεις. Κοπρίτη! Καριόλη! Κερατά!
ΤΟ ΤΟΦΟΥ ΤΗΣ ΓΙΑΓΙΑΣ
-Γιαγιά, γεια σου. -Γεια.
Παίζεις παιχνίδι, γιαγιά;
Ναι. Ποια είσαι του λόγου σου;
-Φίλη της. -Μάλιστα.
Πονάνε τα γόνατά σου;
Εσένα πόσα σου έφαγαν;
Εμένα, ένα εκατομμύριο.
Κακώς τα είχα όλα σε έναν λογαριασμό.
Εγώ το έχω χωνέψει,
η γιαγιά μου όχι.
Μια ζωή πουλάει τόφου.
Πάνε όλα της τα λεφτά.
Γαμημένα καθίκια.
Ουάου.
-Τι; -Ποιον βρίζεις;
Ποιον είπες καθίκι; Θα τον σπάσω στο ξύλο.
Ποιος έβρισε;
Σε παινεύω στην κοπέλα.
Όλα καλά.
Σοβαρά,
ακόμα καρτερεί να της τα γυρίσουν.
Αναγκαστικά, της λέω ψέματα ότι όπου να 'ναι θα γίνει.
Ούτε τους γέρους δεν λυπούνται.
Η γιαγιά είναι ηλικιωμένη, το καταλαβαίνω.
Αλλά εσείς,
φαίνεστε
ξύπνιες.
Γιατρός δεν είσαι;
Πώς σε εξαπάτησαν;
Δεν είμαι γιατρός.
Κι εσύ; Τι στοιχεία έχεις;
Έχουμε το όνομά του και τον λογαριασμό που χρησιμοποιεί.
Δεν αρκούν αυτά για να κινηθεί η αστυνομία, Ορν;
Η αστυνομία;
Τώρα μάλιστα.
Έτσι εξηγείται
που εξαπατηθήκατε.
Εμπιστεύεστε τους μπάτσους; Τόσο αφελείς είστε;
ΓΙΑΓΙΑ, ΕΙΣΑΙ ΚΑΛΑ;
Αν όχι η αστυνομία, τότε ποιος θα μας βοηθήσει;
Νέο μήνυμα, στάλθηκε πριν μερικές ώρες.
Αλήθεια; Για να δω.
Τους άτιμους, συνεχίζουν την κομπίνα.
Το έστειλαν αφού η γιαγιά βγήκε στις ειδήσεις;
Στην τηλεόραση είπαν
πως όσο τους μιλάμε, τόσο συνεχίζουν να μας αρμέγουν.
Πάλι πας να εξαπατήσεις τη γιαγιά μου, καθίκι;
Στάσου.
Τι;
Αν συνεχίσουμε να τους μιλάμε,
μήπως έτσι τους εντοπίσουμε;
ΑΚΟΜΑ ΕΡΕΥΝΟΥΜΕ ΤΑ ΛΕΦΤΑ.
Γαμώτο, απάντησαν.
Τώρα πια, όλα πάνε ρολόι. Κάνε μεταφορά στον ίδιο λογαριασμό.
-Ότζεϊ. -Γαμώτο, Ουάου.
Τι κάνεις;
Θέλετε… να σας φτιάξω κάτι;
Όχι.
Θέλουμε να μας βοηθήσεις.
Άδικα παιδεύεστε.
Δεν έχετε αρκετά δεδομένα.
Το λένε στις ειδήσεις.
Οι δράστες βρίσκονται στο εξωτερικό,
στο Χρυσό Τρίγωνο ή στο Ποϊπέτ.
Στου διαόλου τη μάνα.
Τα περισσότερα σήματα που βλέπετε
είναι από μαϊμού διακομιστές SIM.
Στην Μπανγκόκ;
Το ψεύτικο σήμα ενός διακομιστή SIM
μένει σταθερό κάπου.
Αλλά αυτό μετακινείται, πηδάει από κεραία σε κεραία.
Ο αποστολέας μετακινείται.
Ίσως με αμάξι.
Το σήμα καταλήγει σε αυτήν την κεραία. Επομένως, είναι κάπου εκεί.
ΠΟΪΠΕΤ
ΠΡΙΝ ΔΥΟ ΕΒΔΟΜΑΔΕΣ
ΛΟΜΑ, ΚΟΡΗ ΤΗΣ ΓΙΟΥΙ
ΤΟ ΣΥΜΒΟΛΑΙΟ ΜΟΥ ΛΗΓΕΙ. ΜΟΥ ΠΡΟΤΕΙΝΑΝ ΔΟΥΛΕΙΑ ΣΤΗΝ ΜΠΑΝΓΚΟΚ.
ΔΙΑΓΡΑΦΗ ΣΥΝΟΜΙΛΙΑΣ;
Τι διάολο;
Άσε τα χαζά. Σου είπα να διαβάζεις το κείμενο!
Θες να σε κάνω τόπι στο ξύλο ή να σε ξαποστείλω;
Μην της πουλάς αγριάδα.
Είναι πρωτάρα ακόμα.
Δεν ξέρει τη δουλειά. Θα της δείξω.
Κοίτα να το κάνεις,
αλλιώς δεν θα φας απόψε.
Και θα τις αρπάξεις.
Δεν θέλω να εξαπατήσω κανέναν, Γιουί.
Την πρώτη κλήση κάνεις.
Δεν κάνεις τη λουμπινιά.
Δεν είναι αμαρτία.
Δες εμένα.
Εμπρός.
Γεια σας, μιλάω με την κυρία Άμπορν Σα-εμπ;
Ποια είστε;
Σας παίρνω από την τράπεζα.
Κάποιος χρησιμοποίησε το όνομά σας για ξέπλυμα χρήματος Κινέζων κακοποιών.
Ποτέ μου δεν έχω κάνει κάτι τέτοιο. Ειλικρινά, δεν έχω ιδέα.
Γιατί να το κάνω; Δεν ξέρω κανέναν Κινέζο!
Καλώς, τότε. Σας συνδέω να μιλήσετε την αστυνομία.
Εντάξει, ναι.
Γεια σας, είμαι ο αστυνόμος Τζετσάντα.
Αρχικά, πατήστε αυτόν τον σύνδεσμο
για επιβεβαίωση της ταυτότητάς σας.
Ανοίξτε την κάμερα.
Ωραία. Με ακούτε και με βλέπετε καθαρά;
Ίσια την πλάτη, κυρία μου.
Αρχίζω καταγραφή συνομιλίας.
Το όνομά σας συνδέεται με υπόθεση ξεπλύματος μαύρου χρήματος.
Ναι, είναι μεγάλη και σοβαρή υπόθεση.
-Τι να κάνω; -Εντάξει.
Οι έρευνές μας έδειξαν
ότι χρήματα μεταφέρθηκαν από τον λογαριασμό σας
σε υπεράκτιο λογαριασμό.
Όχι. Ποτέ δεν το έκανα.
-Ηρεμήστε. -Δεν μετέφερα χρήματα.
Σας συνδέω με τον προϊστάμενο. Μια στιγμή.
Γεια σας.
Αστυνομικός διευθυντής Πανουτσάκ.
Είστε μόνη, σωστά;
Η εγγονή σας δεν είναι εκεί;
Για να αποδείξετε την αθωότητά σας,
μεταφέρετε τα λεφτά σας σε αυτόν τον λογαριασμό.
Κάντε το τώρα, κυρία.
Κάντε το τώρα.
Μεταφέρετε τα λεφτά σας.
Ένα εκατομμύριο!
Ουντ.
Τα παρατάς;
Το συμβόλαιό μου λήγει, αφεντικό.
Θέλω να πάω σπίτι.
Τι κρίμα.
Είσαι πολύ ικανός.
Πάντα καθαρίζεις.
Βοήθησες πολύ την εταιρεία.
Μείνε λίγο ακόμα.
Μου λείπει ο γιος μου.
Αλλά έχω εκπαιδεύσει πολλά ικανά καινούργια άτομα.
Δεν θα έχετε πρόβλημα.
Καλή τύχη. Αν πλουτίσεις, μη με ξεχάσεις.
Εντάξει.
Πολύ κρίμα.
ΑΡΑΝΙΑΠΡΑΘΕΤ
Γαμώτο.
-Ελέγξτε τον χώρο. -Μάλιστα.
-Και περιμετρικά. -Μάλιστα.
Μαρκ, σταμάτα.
Το αφεντικό είπε τέρμα.
Γιατί τέρμα;
Βρήκα στοιχεία και έστειλα να τα ελέγξουν.
Τα καλώδια καταλήγουν στον σωλήνα, ίσως πάνε δίπλα.
Ζώο. Εκεί μένει ο κος Τονγκ.
Δεν ψάχνεις το σπίτι πολιτικού.
Θα την κάτσουμε άσχημα. Χαζέ.
Στάσου, περίμενε! Γαμώτο!
ΜΠΑΝΓΚΟΚ
Χρυσαφί μεταλλιζέ εξωτερικά.
-Με δύο χωρίσματα εσωτερικά. -Ολέ.
Γύρισε ο μπαμπάς.
-Με πεθύμησες; -Ναι.
Πώς πάει;
-Έχεις φάει; -Όχι ακόμα.
-Παράγγειλε. Έχω λεφτά. -Καλά.
Σου έφερα ένα παιχνίδι.
Ένα περιπολικό!
Είναι τεράστιο.
Για να δούμε πόσο μεγάλωσες.
Πολύ βάρυνες. Δεν μπορώ να σε σηκώσω.
Αμάν.
-Λοιπόν; Σου αρέσει; -Ναι, πολύ.
Δώσε ένα φιλί στον μπαμπά.
Μου έφυγε η κούραση.
Ακούστε τι έγινε. Ένας αλήτης εξαπάτησε τη γιαγιά μου.
Γιουί, δες εδώ.
Ένας μπάτσος, ο Γουτιτσάι.
Είναι έξω φρενών.
Έχασε κάμποσα εκατομμύρια.
Να βγάλουμε κι εμείς.
-Δύο; -Αμέ.
ΓΙΑΤΙ ΔΕΝ ΑΠΑΝΤΑΣ; ΠΟΤΕ ΘΑ ΠΑΡΩ ΠΙΣΩ ΤΑ ΛΕΦΤΑ ΜΟΥ;
ΠΩΣ ΕΙΣΑΙ, ΓΙΑΓΙΑ; ΑΚΟΜΑ ΤΟ ΨΑΧΝΟΥΜΕ.
Είδες κάποια με ένα μωρό;
-Με έκλεψε. -Δεν είδα τίποτα.
Φεύγα. Εμπρός. Πήγαινε.
Θεέ μου. Τι κάνεις εκεί;
Του κλείνεις τη μύτη και το στόμα, θα το πνίξεις.
Ορίστε, αυτό είναι για σένα.
Να το φας σήμερα. Δώσε και στο μωρό.
Πάρε κι αυτά.
Μην ξανακλέψεις ποτέ.
Έτσι και σε πιάσει η αστυνομία, τι θα απογίνει το μωρό σου;
Κατάλαβες;
Έρχεσαι κι εσύ;
Ναι, βγαίνω.
Πάμε.
KING ΚΑΡΑΟΚΕ
Και τώρα πιάνουμε δουλειά.
Αυτός είναι ο Μακ.
Λειτουργεί την εφαρμογή, σετάρει τα λινκ
και διαχειρίζεται όλους τους λογαριασμούς.
Κι αυτός εκεί
είναι ο Μι.
Αυτός θα σας φροντίζει.
Καλό φαΐ, καλός ύπνος, ζωή και κότα.
-Ό,τι θέλετε, του το ζητάτε. -Γεια.
Κι αυτή εδώ
είναι η Γιουί.
Αυτή με έβαλε στη δουλειά.
Θα σας εκπαιδεύσει όλους.
Θα μάθετε τα κόλπα, τις νέες τεχνικές,
σε ποιους κανόνες βασιζόμαστε.
Πρέπει να γνωρίζετε την επικαιρότητα.
Όταν ο πελάτης ρωτά, συνεχίζετε.
Δεν κολλάτε. Δεν χάνετε τα λόγια σας.
Κι εγώ είμαι ο Ουντ.
Θα δίνω το τελειωτικό χτύπημα.
Μισό εκατομμύριο!
Αν και νεοπαγής επιχείρηση νέας γενιάς,
η εταιρεία μας θα αναπτυχθεί και θα μεγαλώσει.
Ποιος ελέγχει λεφτά και λογαριασμούς;
Και τα στοιχεία των πελατών;
Πώς τα βρίσκεις;
Όσο λιγότερα ξέρετε, τόσο το καλύτερο.
Αφήστε τα υπόλοιπα σ' εμένα.
Εσείς κάντε τη δουλειά σας, βάλτε τα δυνατά σας.
Θα κολυμπήσετε στο χρήμα.
Πριν το καταλάβετε. Πιστέψτε με.
Δεν ήξερα ότι έχεις ήδη λίστα πελατών.
Αφού στήνεις νέα επιχείρηση,
συνδέθηκα να τσεκάρω τους παλιούς πελάτες.
Θυμάσαι αυτήν εδώ;
Σκοπεύω να της φάω κι άλλα.
ΜΗΠΩΣ ΜΟΥ ΛΕΣ ΨΕΜΑΤΑ; ΔΕΝ ΕΧΩ ΟΥΤΕ ΓΙΑ ΓΙΑΤΡΟΥΣ ΠΙΑ.
Μπράβο, Γιουί.
Ας ξεκινήσουμε τη δουλειά με μια παλιά πελάτισσα.
Πάμε να την ξαφρίσουμε.
Δείξ' τους πώς γίνεται.
Και θα ξεσκιστούμε στα φράγκα!
Θα πλουτίσουμε!
Χειροκροτήστε τον. Τι περιμένετε;
ΔΕΝ ΛΕΜΕ ΨΕΜΑΤΑ. ΕΧΟΥΜΕ ΟΛΑ ΣΟΥ ΤΑ ΛΕΦΤΑ.
Δείτε. Δώστε προσοχή.
Βελτιωθείτε. Αυτοσχεδιάστε.
Δείτε το στιλ της. Το πώς απαντάει.
Μάθετε να τους ξεγελάτε.
Φερθείτε πονηρά, μάθετε τα κόλπα.
Δεν θα το έστηναν στο κέντρο της Μπανγκόκ.
Αυτά τα στοιχεία
πού τα βρήκατε;
Η υφαρπαγή δεδομένων είναι αδίκημα, το γνωρίζετε;
Ήμουν σίγουρη.
Αφήνουν τα λαμόγια, κυνηγούν τους πολίτες.
Πρόσεχε τα λόγια σου.
Σε θυμάμαι εσένα.
Εσύ δεν διαδήλωνες έξω από το υπουργείο πριν κάτι χρόνια;
Γιατί;
Τι πειράζει;
Με έχετε φακελωμένη;
-Θέλετε μήπως αυτόγραφο; -Έλα, πάμε.
Ευχαριστούμε.
Σας τα έλεγα.
-Δεν θα μας βοηθήσουν. -Αρκετά, Ουάου. Πάψε.
Δεν είπες ότι έχεις ποινικό μητρώο.
Γιατί να το πω;
Τώρα αποκλείεται να μας βοηθήσει η αστυνομία.
Δηλαδή, εγώ φταίω;
Δεν υπήρχε περίπτωση να βοηθήσουν.
Και σε ποιον να βασιστούμε;
Σ' εμάς τις ίδιες!
Ξέρετε
γιατί η γενιά μου είναι βουβή;
Άτομα σαν εσάς μας λένε να το βουλώνουμε.
Μια ζωή σάς εκφοβίζουν για να είστε υποταγμένες.
Όποια δεν έχει αυτοπεποίθηση φοβάται και τη σκιά της.
Η Ορν δυσκολεύεται να προσέχει την κόρη μας τελευταία.
Πρόσφατα, έπεσε θύμα τηλεφωνικής απάτης.
Το καταγγείλαμε στην αστυνομία.
Διεξάγουν έρευνα και θα μας ενημερώσουν αν υπάρξουν εξελίξεις.
Εσύ κοίτα να φροντίσεις την Μπελ.
Είναι τελείως χάλια ψυχολογικά.
Όσο για την υπόθεση, κράτα με ενήμερο για τυχόν εξελίξεις.
Έγινε. Αν έχω νέα από την αστυνομία,
θα σας ειδοποιήσω.
Σας ευχαριστώ που ήρθατε.
Για να τους εντοπίσουμε μόνες μας,
τι πρέπει να κάνουμε;
Να πείσουμε το άτομο που μιλά με τη γιαγιά να μας συναντήσει.
Ύστερα, να το ακολουθήσουμε στο άντρο τους. Πώς σας φαίνεται;
Εντάξει. Αν αυτό είναι το σχέδιο,
έχω τα απαραίτητα.
Χρειάζεστε μόνο συσκευή εντοπισμού
ή και κοριούς;
Θα πρέπει να ρισκάρουμε τις ζωές μας, δηλαδή;
ΒΡΗΚΑ ΤΑ ΧΡΥΣΑΦΙΚΑ ΜΟΥ. ΘΕΛΕΤΕ ΝΑ ΤΑ ΕΛΕΓΞΕΤΕ;
ΠΟΣΟ ΧΡΥΣΟ ΕΧΕΙΣ;
Πόσο, Ορν;
ΠΕΡΙΠΟΥ 300 ΓΡΑΜΜΑΡΙΑ
Πού;
ΠΟΥ ΝΑ ΣΥΝΑΝΤΗΘΟΥΜΕ;
Γαμημένοι, θα έρθουν να μας πάρουν και τα χρυσαφικά;
Είσαι σίγουρος;
Να δει η γιαγιά τη φάτσα μου;
Γιατί να δει τη φάτσα σου;
Σου λέω να πας να την κλέψεις, Γιουί.
Παλιά σου τέχνη κόσκινο.
Θα συναντηθούμε στο νοσοκομείο της δόκτορα Φάι.
Θα βάλουμε την τσάντα δίπλα στη γιαγιά.
Γιαγιά, περίμενε εδώ ένα λεπτό.
Πρόσεχε την τσάντα. Είναι για μια φίλη.
Εμπρός, διαλέξτε.
Αυτό.
Τρεις αλυσίδες.
Θα βάλουμε κοριό στον πάτο.
Δύο από αυτά.
Ο κοριός θα μας οδηγήσει σ' αυτούς.
Λέτε να είναι αυτή;
Ανοίξτε δρόμο, παρακαλώ.
Τον νου σου στην τσάντα!
-Άκρη. -Γιαγιά.
Τα χρυσαφικά είναι εδώ.
Και ο κοριός.
Η γυναίκα με το κίτρινο. Εφεδρικό σχέδιο, τώρα!
Γιουί, τι συμβαίνει;
Δεν ήρθε. Τι να κάνω;
-Μα, το ραντεβού… -Σειρά σας.
Γιατί φύγατε;
Δεν έχω κάτι.
Με συγχωρείτε.
Με συγχωρείτε. Να βοηθήσω.
Φώναξαν τον αριθμό σας.
Οι μύες σας είναι όλο κόμπους.
Θα το κάνω εγώ.
Συγγνώμη. Ήμουν απότομη.
Έχει άλλο ένα κέρμα εκεί.
Φτάνει.
Με συγχωρείτε.
Με πονάς, γιατρέ.
Δεν είστε ο κος Γουιρά;
-Με συγχωρείτε. -Σου είπα ότι δεν είμαι.
Ο κος Γουιρά να προσέλθει στον ιατρό.
Γιουί!
Που να πάρει.
Μπείτε, γρήγορα.
Δεν καταλαβαίνω.
Δεν πήρε τα χρυσαφικά και άφησε λεφτά;
Εντόπισα το σήμα, ευθεία μπροστά.
Ορν, κοίτα. Η Ουάου έστειλε αυτό.
ΘΑ ΣΟΥ ΤΑ ΕΠΙΣΤΡΕΨΩ ΟΛΑ ΛΙΓΑ-ΛΙΓΑ.
ΕΝΟΙΚΙΑΖΕΤΑΙ ΑΙΘΟΥΣΑ
Θα έπαιρνες 300 γραμμάρια χρυσό. Ξέρεις πόσο πάει;
Γιατί γύρισες με άδεια χέρια;
Εξηγήσου.
Δεν εμφανίστηκε. Ήταν ριψοκίνδυνο.
Πώς το ξέρεις αυτό;
Γιατί δεν περίμενες;
Μόλις το είδα τις ειδήσεις.
Ίσως δεν μου απάντησε η γιαγιά.
Oρν, πάμε.
Τι εννοείς;
Ήταν παγίδα της αστυνομίας;
Ήσουν προσεκτική. Μπράβο.
Από εδώ και πέρα,
τέρμα οι παλιοί πελάτες. Βρίσκουμε νέους.
Είμαστε φυντάνια.
Ξεκινάμε από το μηδέν. Τέρμα οι παλιοί.
Βρείτε νέους. Ξετρυπώστε τους.
Ορν, έλα να κάτσεις.
Γεια.
Τι έγινε;
Ορν.
Γεια σας.
Θέλω να νοικιάσω τον χώρο.
Ναι. Θα υπογράψω αμέσως το συμβόλαιο.
Πολύ ξανοιγόμαστε. Δεν έχουμε λεφτά.
Θα τα βάλω εγώ όλα.
Θα πάρουμε τα λεφτά μας πίσω.
Ωραία.
Έτσι σε θέλω.
Σίγουρα αξίζει τον κόπο;
Σου πήραν μόνο 500.000, σωστά;
Δεν είναι θέμα χρημάτων πια.
Θέλω πίσω τη ζωή μου.
ΕΝΟΙΚΙΑΖΕΤΑΙ ΑΙΘΟΥΣΑ ΤΗΛ. 098-536-3935
ΑΝΘΟΣ ΤΟΦΟΥ
Ο Ότζεϊ θα βάλει κοριούς παντού. Θα ηχογραφούμε τα πάντα.
Ειδικά το πού πάνε τα λεφτά.
Θέλουμε πρόσβαση στους λογαριασμούς της σπείρας,
να βρούμε τρόπο να πάρουμε πίσω τα λεφτά.
Να περνάς σβέλτα το τηλεφώνημα.
Να το πιστεύετε ότι είστε αστυνομικοί.
Τότε θα σας πιστεύουν όλοι.
Δεν ξέρουμε πόσοι είναι συνολικά.
Ξέρουμε τον Ουντ και τη Γιουί.
Αυτοί οι δύο είναι οι αρχηγοί.
Βρείτε τις αδυναμίες τους. Ψάξτε καλά.
Οικογένεια, δουλειά, φορολογικές δηλώσεις.
Κάντε τους να νιώσουν ένοχοι.
Μην τους φοβάστε.
Αυτοί πρέπει να σας φοβούνται.
Ξέρουμε το πρόγραμμά τους.
Δουλεύουν από τις 8:30 π.μ. μέχρι τις 6:30 μ.μ.
Ο Μακ, ο προγραμματιστής,
μένει στο γραφείο όλο το 24ωρο.
Οι υπόλοιποι κοιμούνται δίπλα.
Τους προσέχει ο Μι, ο μπράβος.
Κανείς δεν φεύγει από το γραφείο.
Ό,τι θες, σου το φέρνει ο Μι.
Ο Ουντ φεύγει τα βράδια.
Πάει σπίτι του, υποθέτω.
Ο Ουντ μάλλον έχει οικογένεια στην Μπανγκόκ.
ΣΠΕΙΡΑ ΤΗΛΕΦΩΝΙΚΗΣ ΕΞΑΠΑΤΗΣΗΣ
ΟΥΝΤ - ΑΡΧΗΓΟΣ, ΓΙΟΥΙ - ΔΕΞΙ ΧΕΡΙ, ΜΙ - ΜΠΡΑΒΟΣ, ΜΑΚ - ΚΟΜΠΙΟΥΤΕΡΑΣ
ΨΕΥΤΙΚΟΙ ΛΟΓΑΡΙΑΣΜΟΙ;
Τριάμισι εκατομμύρια!
Φοβερό. Γερή μπάζα.
Μπράβο σε όλους.
Ουντ.
Γιατί να μη στέλνουμε λινκ μέσω SMS; Θα ήταν πιο εύκολο.
Βαριέσαι να δουλεύεις;
Όχι, εννοώ,
να στέλνουμε 100 μηνύματα τη φορά.
Ή ο Μακ μπορεί να φτιάξει ηχητικά με ψεύτικες φωνές,
μην ξεθεωνόμαστε στη δουλειά.
Εγώ γιατί ξεθεώνομαι;
Για να δίνω σε όλους σας το καλό παράδειγμα!
Γεννηθήκαμε φτωχοί.
Δεν μορφωθήκαμε.
Μια ζωή όλοι μάς περιφρονούν.
Κοιτάξτε παραέξω.
Οι πλούσιοι ζουν πολύ καλύτερα από εμάς.
Και μια μέρα, αρχίζεις να παίζεις έναν ρόλο, τους μιλάς.
Βρίσκεις τα αδύναμα σημεία τους.
Τους τρομάζεις.
Τους κάνεις να χεστούν πάνω τους, τους λιώνεις σαν σκουλήκια.
Δεν αντέχω άλλο.
-Γαμώτο. -Στάσου.
-Τώρα θα δεις. -Ουάου.
-Πού πας; -Είσαι στα καλά σου;
-Έλα. -Θα με λιώσει;
Θα με λιώσει;
-Ηρέμησε! -Ήρεμα, Ουάου.
-Ηρέμησε. -Κάθισε.
Μία φορά να το καταφέρετε, τότε θα νιώσετε τη γλύκα.
Γι' αυτό, πρέπει να βελτιωθείτε. Να μάθετε όλοι πώς γίνεται.
Μαλάκα!
ΠΡΟΣΦΑΤΕΣ ΤΡΑΠΕΖΙΚΕΣ ΣΥΝΑΛΛΑΓΕΣ ΤΡΑΠΕΖΑ THAVISAK
Γεια. Είμαι ο αστυνόμος Μαρκ.
Θέλω βοήθεια.
Χρειάζομαι το υλικό από την κάμερα ασφαλείας 5747.
Θα σου στείλω φωτογραφίες.
Έλεγξέ τες και πες μου.
ΣΠΕΙΡΑ ΤΗΛΕΦΩΝΙΚΗΣ ΕΞΑΠΑΤΗΣΗΣ
Μέχρι στιγμής, δεν ξέρουμε πώς κινεί το χρήμα ο Ουντ.
Πού πάνε τα λεφτά, ποιος ελέγχει τους λογαριασμούς,
πώς ρευστοποιούν τα κλεμμένα.
Να μιλήσουμε με τη Γιουί παριστάνοντας τη γιαγιά;
Έτσι θα μάθουμε πληροφορίες.
Δεν θέλω να κινδυνέψει η Γιουί.
Νομίζω ότι το κάνει παρά τη θέλησή της.
Αλλιώς, γιατί μας επέστρεψε τα λεφτά;
Αν δεν ήθελε να το κάνει, θα τα είχε παρατήσει προ πολλού.
Οι υπολογιστές τους θα έχουν όλες τις πληροφορίες.
Αν μπούμε σ' αυτούς, τότε θα μάθουμε τα πάντα.
Και πώς θα το κάνουμε αυτό;
Να φτιάξουμε ψεύτικο σύνδεσμο;
Ξέρω κάποιον που μπορεί. Το 'χει με τις εφαρμογές.
Και πώς θα τους κάνουμε να τον πατήσουν;
Θα τους ξεγελάσουμε με deepfake βίντεο.
Πώς; Δεν ξέρουμε κανέναν από τους δικούς τους.
Πολύ μπέρδεμα όλα αυτά.
Να τρυπώσουμε στο γραφείο τους. Απλό.
Χαλάρωσε. Δεν παίζουμε σε ταινία.
Εγώ είμαι νοικοκυρά.
Εσύ πουλάς κρέμες.
Αυτή είναι γιατρός.
Καμιά μας δεν είναι ο Τομ Κρουζ.
Δεν είμαι γιατρός.
Πάλι τα ίδια. Πάντα έτσι κάνετε.
Δεν θέλετε πίσω τις ζωές σας;
Έχει δίκιο η Ουάου.
Καθόμαστε και κρυφακούμε με σταυρωμένα τα χέρια.
Κάνουμε μια τρύπα στο νερό.
Φάι, παίρνεις το μέρος της τώρα;
Ωραία, και τι θα κάνουμε;
Πρέπει να το σκεφτούμε καλά.
Δεν θέλω να κινδυνέψει κανείς.
Καταλαβαίνετε;
Κάντε ό,τι θέλετε.
Σύμφωνα με τα έγγραφα, το όνομά σας συνδέεται
με υπόθεση ξεπλύματος χρήματος από κινέζικη σπείρα.
Πέρνα την κλήση.
Σας συνδέω με τον επιθεωρητή.
Γεια σας, κύριε Εκαπόλ.
Πρόκειται για σοβαρή υπόθεση.
Ανοίξτε την κάμερά σας για ταυτοποίηση.
Κε Εκαπόλ, ανοίξτε την κάμερα.
Θα καταγραφεί για τεκμηρίωση.
Τι τεκμηρίωση, ρε βλακόμουτρο;
Καταγράφω τη φάτσα σου.
Έτσι μπράβο.
Κοίτα φάτσα. Χλώμιασες. Την πάτησες.
-Μπάτσος με μουστάκι; -Αρχίδια χλώμιασα.
-Λοιπόν; -Γαμιέστε.
Κωλόπαιδα.
Τι με κοιτάτε;
Είστε όλοι άχρηστοι.
Δεν σας το είπα;
Να το πιστεύετε για να σας πιστεύουν.
Δεν τους πείσατε, γι' αυτό δεν με πίστεψαν.
Δεν έχετε πειθαρχία. Σας είπα να κάνετε πρόβες.
Στο Ποϊπέτ ήταν αλλιώς.
Ξυπνάτε πολύ αργά!
Κωλοβαράτε.
Είσαστε για κλάματα.
Γιουί.
Τους κράζω. Εσύ τι κάνεις;
Κοίτα φάτσα. Χλώμιασες.
Την πάτησες.
Περίμενα πολύ καιρό να σκάσεις μύτη.
Τέρμα τα τηλέφωνα, γαμώτο.
Δώστε μου τα τηλέφωνά σας. Τώρα!
Ουντ.
-Παραήμουν καλός. -Το τηλέφωνό μου.
-Κομμένα τα τηλέφωνα. -Ουντ. Δώσ' το μου.
Ουντ. Φέρ' το πίσω.
-Παραήμουν καλός. -Ουντ.
Δώσ' το μου. Για να παίρνω την κόρη μου.
Ξέχνα το!
-Από σήμερα, κομμένα τα τηλέφωνα. -Γαμώτο.
Γαμώτο! Κακό αυτό.
Φάι. Ο Ουντ πήρε το τηλέφωνο της Γιουί.
Αν βρει τον κοριό, την πατήσαμε.
Τι θα κάνουμε;
Ουντ. Σε παρακαλώ, δώσ' το μου πίσω.
-Ουντ, ηρέμησε. -Δεν καταλαβαίνεις;
Δεν βγάζουμε χρήμα.
Εσύ έπρεπε να τους εκπαιδεύσεις,
και δες τώρα τα χάλια τους.
Αν δεν βελτιωθεί η απόδοσή σας,
ξεχάστε τα τηλέφωνά σας.
Ηρέμησε, Ουντ.
Δεν…
Ουντ, πού πας;
Να σας φέρω λεφτά!
Λεφτά, ψεύτικοι λογαριασμοί, όλα από τα χέρια μου περνάνε, ανάθεμα.
Ουντ!
Γαμώτο.
Ο ΟΥΝΤ ΠΗΡΕ ΤΟ ΤΗΛΕΦΩΝΟ ΤΗΣ ΓΙΟΥΙ.
Ήρθε η καθηγήτρια Αγγλικών σήμερα;
Θα λείψω μερικές μέρες.
Όταν γυρίσω, να μου μιλήσεις Αγγλικά.
Εντάξει.
ΚΑΛΥΤΕΡΑ ΝΑ ΠΑΡΑΚΟΛΟΥΘΟΥΜΕ ΤΟΝ ΟΥΝΤ.
Πιο δυνατά, μπατσούλη μου!
Ο Γουέι είναι άχρηστος.
Δεν συγκρίνεται μαζί σου.
Πού είναι;
Κοίτα πρεμούρα.
Θα σου το δώσω.
Ξέρεις τι ζόρι ήταν να το κλέψω;
Πολύ δύσκολο.
Κι αν ξυπνούσε ο Γουέι;
Γι' αυτό παίρνεις μεγαλύτερο μερίδιο.
Πολύ δικαιολογημένα. Κουμαντάρω τσιράκια, διακινώ λεφτά,
σου φέρνω στοιχεία θυμάτων.
Έχεις κι άλλα τσιράκια; Θέλω να επεκταθώ.
Ηρέμησε λίγο, Ουντ.
Είναι μπέρδεμα να δουλεύω για σένα και το αφεντικό.
Τι θα πει μπέρδεμα; Τα λεφτά μεταφέρονται κάθε Τρίτη πρωί.
-Ότζεϊ, βρες την τοποθεσία τους. -Έγινε.
Τη βρήκα. Το μοτέλ λέγεται My Lady.
Θα πάω να δω ποια είναι αυτή.
Να της βάλουμε κι αυτής κοριό;
Έχω κάτι καλύτερο.
Ένας φίλος μου έφτιαξε εφαρμογή που κλωνοποιεί δεδομένα τηλεφώνου.
Ο Μικρός Λαγός.
Τα λέμε στις 9:00 στο γραφείο.
Πρέπει να τρυπώσουμε να πάρουμε τα αρχεία
πριν κάνουν τη μεταφορά αύριο.
-Όλα καλά, Ορν; -Μπενζ.
Να κοιμηθώ στο σπίτι της Τζανγκ απόψε;
Αρραβωνιάζεται η αδερφή της αύριο νωρίς το πρωί.
Στης Τζανγκ;
Πολύ ξαφνικό. Τελευταία στιγμή το λες.
Τι ώρα θα φύγεις;
Έχουμε ραντεβού στις 9:00 μ.μ.
Θα βάλεις την Μπελ για ύπνο πρώτα;
Συνήθως, της διαβάζεις κάτι.
Εγώ δεν το 'χω.
Ότζεϊ, δεν βλέπω κανέναν.
Πώς είναι φατσικά;
Αυτή η περιοχή είναι…
Βασικά, Φάι,
δεν τον έχω γνωρίσει.
Τι; Είπες ότι είστε φίλοι.
Ναι. Φίλοι σε ον-λάιν παιχνίδι.
Η δόκτωρ Φάι;
Τον βρήκες.
Δεν είμαι γιατρός.
Είσαι ο Μικρός Λαγός;
Πώς λειτουργεί;
Φάι, φεύγουν από το ξενοδοχείο.
Ορν, μόνο ένας έμεινε στο γραφείο.
Και τώρα;
Βάζω την κόρη μου για ύπνο.
Μην κάνετε τίποτα ακόμα. Έρχομαι από εκεί.
Καταλάβατε;
Γαμώτο.
Εμπρός.
Δύο παντ τάι με γαρίδες.
Όχι αποξηραμένες γαρίδες.
Επόμενη στάση, Σαμ Γιαν.
Οι πόρτες θα ανοίξουν στα αριστερά.
Επόμενη στάση…
Απλώς το βάζω σε κάθε υπολογιστή εκεί;
Ναι, απλώς το βάζεις. Αυτό μόνο.
Ουάου, τι πας να κάνεις;
Δεν έχουμε χρόνο.
Αργείς. Θα χάσουμε την ευκαιρία.
Θα το παίξω Τομ Κρουζ.
Είσαι τρελή; Περίμενε.
Κάν' το.
-Γεια. -Είσαι σβέλτος.
Αδερφέ!
Δεν πλήρωσες.
Δεν πλήρωσα;
Δεν πλήρωσες.
Τι διάολο;
Τι;
Στάσου.
Διακόσια πενήντα.
Διακόσια πενήντα;
Παραείναι πολλά. Για δυο παντ τάι;
Λουξ μερίδες.
Να φέρω τα λεφτά.
Στάσου!
Είπες ότι πλήρωσες;
Κάτσε να τσεκάρω.
Ανώμαλε! Όλο με χουφτώνεις!
-Τι πρόβλημα έχεις; -Εγώ…
Τι;
Μην το παίζεις χαζός, μαλάκα.
Το τρένο κουνιέται. Έχει συνωστισμό.
-Μαλάκα. Άσ' τα αυτά. -Το τρένο φρέναρε.
Δεν με χούφτωσε κανείς άλλος.
Μόνο εσύ το έκανες.
ΜΕΤΑΦΟΡΑ
Έλα εδώ, κάθαρμα.
-Πιάστε τον ανώμαλο. -Με συγχωρείτε.
Τι;
Σας έπεσε το κινητό σας.
Πλήρωσες. Λάθος μου. Συγγνώμη.
Μια φωτογραφία για επιβεβαίωση.
Γρήγορα, πεθαίνω της πείνας.
Σήκωσέ τα. Πιο ψηλά.
Χαμογέλα.
Τέλεια. Κούκλος.
Εντάξει, τραβάω φωτογραφία. Ένα, δύο…
Τα παντ τάι σας.
Ρε μαλάκα, αυτά δεν είναι παντ τάι.
-Γαμώτο. -Ποιος είσαι εσύ; Λέγε.
Δεν είναι το 405 εδώ;
Λάθος διεύθυνση. Συγγνώμη.
-Έφυγα. -Στάσου!
Γαμώτο. Η Ουάου είναι ακόμα μέσα.
Εμί.
Γουέι.
Γεια σε όλους σας.
Μακάρι να μπορούσατε να την αγγίξετε. Δέρμα σαν μετάξι.
Το πιέζετε και επανέρχεται.
Καστόρι και στο εσωτερικό.
Πολλές πρακτικές θήκες για οργάνωση.
Ο ΓΟΥΕΪ ΕΙΝΑΙ ΕΔΩ. ΕΧΟΥΜΕ ΡΟΥΦΙΑΝΟ. ΑΚΥΡΗ Η ΑΥΡΙΑΝΗ ΜΕΤΑΦΟΡΑ.
Γαμώτο. Ποιος είναι πάλι;
Ο ντελιβεράς είπε ότι άφησε εδώ το φαΐ μου.
Μήπως έχεις
το τηγανητό κοτόπουλό μου;
Ποιο τηγανητό κοτόπουλο; Δεν έχω ιδέα.
Ποιος θα αναλάβει την ευθύνη γι' αυτό;
Την ευθύνη για τι;
Για τι πράγμα;
Τι κάνει μια κυρία σαν εσένα στην εταιρεία μου νυχτιάτικα;
Τι γυρεύεις εδώ;
Γαμώτο μου!
Απάντησέ μου. Τι γυρεύεις εδώ;
Αδερφή. Ξέχνα το. Θα σου παραγγείλω άλλη μερίδα.
Έλα.
Φάι, πού είναι η Ουάου; Ακόμα εκεί;
Δεν την είδα.
Ορν, κάθισε.
Τι συμβαίνει;
Μάζεψέ τους όλους τώρα.
Σήκωσέ το, Ουάου.
Πώς έμαθε πού είναι τα γραφεία μας;
Τι λες τώρα;
Είσαι ο ρουφιάνος του Γουέι;
Όχι, δεν είμαι εγώ.
Αν όχι εσύ, τότε ποιος;
Μόνο εσύ ήσουν εκεί πριν.
Το συμβόλαιό σου δεν είχε λήξει καν.
Δεν είμαι εγώ. Πίστεψέ με.
Αν όχι εσύ, τότε ποιος;
Αν όχι εσύ, ποιος;
Ήθελα να είμαστε σαν οικογένεια.
Και να τι με αναγκάζετε να κάνω.
Εσύ δεν είσαι ο ρουφιάνος του Γουέι;
Εσύ δεν είσαι;
Ουντ, τι του κάνεις;
Γιουί.
Εγώ τον έφερα εδώ.
Αν υποψιάζεσαι κάτι,
να το συζητήσουμε.
Ορν, στάσου. Πού πας;
Δεν καταλαβαίνεις ότι είναι επικίνδυνο;
Κοίτα τα χάλια μας.
Δεν γίνεται να τα παρατήσεις.
Δεν ξέρουμε καν πού είναι η Ουάου.
Ναι, μπορώ.
Περικυκλωμένη από δαύτους,
το μόνο που σκεφτόμουν
ήταν να ξαναδώ την κόρη μου.
Δεν θέλω τίποτα άλλο. Εντάξει;
Πες με δειλή.
Επενδύσαμε πολύ χρήμα και κόπο σε αυτό.
Εγώ έβαλα τα λεφτά. Εσείς απλώς τρέχατε.
Ακριβώς.
Εσύ απλώς έβαλες τα λεφτά.
Ποτέ δεν έκανες κάτι!
Εμείς χάσαμε περισσότερα από εσένα,
μείναμε τελείως άφραγκες.
Έχασα πέντε εκατομμύρια!
Πέντε εκατομμύρια.
Όχι 500.000.
Ντρεπόμουν.
Είπα ψέματα σε όλους.
Είπα στους δικούς μου ότι έχασα μόνο 500.000.
Δεν έχασα τα λιγότερα, εντάξει;
Τα παρατάω όποτε θέλω.
ΟΥΑΟΥ, ΕΙΣΑΙ ΚΑΛΑ;
ΟΥΑΟΥ, ΕΙΣΑΙ ΑΚΟΜΑ ΕΚΕΙ;
ΑΠΑΝΤΗΣΕ ΟΤΑΝ ΔΕΙΣ ΤΟ ΜΗΝΥΜΑ.
ΑΝΗΣΥΧΟΥΜΕ.
ΧΑΚΑΡΑ ΤΟΥΣ ΥΠΟΛΟΓΙΣΤΕΣ, ΔΕΝ ΒΡΗΚΑ ΚΑΤΙ.
ΠΟΥ ΠΗΓΑΤΕ;
ΟΥΑΟΥ, ΕΙΣΑΙ ΚΑΛΑ;
ΠΟΥ ΗΣΟΥΝ; ΑΝΗΣΥΧΗΣΑ.
ΤΑ ΠΑΡΑΤΑΩ. ΣΥΓΓΝΩΜΗ, ΟΥΑΟΥ.
Που να πάρει!
Ανάθεμά σε! Ηλίθια!
Πώς τα παρατάς; Ανάθεμα!
Πέντε εκατομμύρια;
Και τα λεφτά της Μπελ;
Πώς τους πίστεψες;
Λυπούμαστε πολύ.
Η τράπεζα θα ακυρώσει την αγορά. Τα καταβληθέντα ποσά χάνονται.
Δεν υπήρξε εμπρόθεσμη αποπληρωμή.
Γεια σας.
Αναρωτιέστε τι έπαθε το πρόσωπό μου;
Τίποτα. Απλώς έπεσα…
Ναι, την πάτησα.
Την πάτησα.
Και λοιπόν;
Σήμερα πουλάω την κρέμα μου.
Χρησιμοποιήστε την. Απλώστε μπόλικη.
Κάνει για ευαίσθητες επιδερμίδες.
Δεν προκαλεί δερματικά.
Βλέπετε; Απλώστε μπόλικη.
Πασαλειφτείτε.
Πασαλείψτε όλο το πρόσωπο.
Εμπρός, παστωθείτε!
Γεννήθηκα φτωχαδάκι Ένας ταλαίπωρος αστυνομικός
Που κανείς δεν έχει σε υπόληψη
Εγώ, ένας χαμηλόβαθμος αστυνομικός
Στην καρδιά μου έχω βαρύ σεβντά Καψουρεύτηκα την κόρη του διοικητή
Τη βλέπω να περνάει καθημερινά
Τρελός και παλαβός μαζί της Τη βλέπω στα όνειρά μου
Το αφεντικό είπε να προσέχεις.
Πώς σε τράβηξαν βίντεο;
Αν τα ξανακάνεις θάλασσα,
θα πάρεις πόδι.
Εντάξει.
ΕΜΙ
ΞΕΝΟΔΟΧΕΙΟ MY LADY
ΠΟΤΕ ΘΑ ΜΕΤΑΦΕΡΕΙΣ ΤΑ ΛΕΦΤΑ; ΠΡΕΠΕΙ ΝΑ ΠΛΗΡΩΣΩ ΤΑ ΠΑΙΔΙΑ.
ΚΟΙΤΑΞΑ ΤΑ ΑΡΧΕΙΑ ΤΟΥ ΚΙΝΗΤΟΥ ΤΗΣ ΕΜΙ ΠΟΥ ΑΝΤΕΓΡΑΨΕ Η ΦΑΪ.
ΠΟΛΛΕΣ ΦΩΤΟ ΚΑΙ ΟΙΚΟΝΟΜΙΚΑ ΑΡΧΕΙΑ.
ΣΤΟΙΧΕΙΑ ΛΟΓΑΡΙΑΣΜΩΝ, ΟΙΚΟΓΕΝΕΙΑΚΕΣ ΦΩΤΟ ΤΟΥ ΟΥΝΤ.
-Ότζεϊ. -Τι είναι;
Θέλω τη βοήθειά σου.
ΠΗΓΑ ΝΑ ΚΑΝΩ ΜΙΑ ΠΑΡΑΔΟΣΗ
Ουντ, πού είναι τα λεφτά μου;
Μ' ακούς;
Μου υποσχέθηκες λεφτά, Ουντ.
Τώρα τα θες; Είμαι τελείως ταπί.
Τι σκατά τα μαζεύεις όλα αυτά;
Θέλουν να πληρωθούν. Είπες ότι βγάζεις χρήμα με ουρά.
Χάσου από μπροστά μου. Θα σου στείλω αργότερα. Φεύγα!
Άντε γαμήσου!
ΕΥΧΑΡΙΣΤΩ ΓΙΑ ΟΣΑ ΜΟΥ ΕΠΕΣΤΡΕΨΕΣ. ΠΟΤΕ ΘΑ ΠΑΡΩ ΤΑ ΥΠΟΛΟΙΠΑ;
ΠΑΛΙΟΓΡΙΑ, ΤΟ ΕΙΠΕΣ…
ΠΕΣ ΑΝΤΙΟ ΓΙΑ ΠΑΝΤΑ ΣΤΑ ΛΕΦΤΑ.
ΛΟΜΑ, ΚΟΡΗ ΤΗΣ ΓΙΟΥΙ
ΔΙΑΒΑΣΤΗΚΕ
ΚΑΤΑΦΕΡΕΣ ΝΑ ΒΓΕΙΣ;
Παλιοκουφάλα!
Γιαγιά!
Γιαγιά, τι έπαθες;
Γιαγιά! Τι έπαθες;
Γιαγιά!
ΠΑΛΙΟΓΡΙΑ, ΤΗΣ ΤΟ ΕΙΠΕΣ;
ΠΑΩ ΣΤΗΝ ΑΣΤΥΝΟΜΙΑ.
ΑΠΟΧΑΙΡΕΤΑ ΤΑ ΛΕΦΤΑ.
ΕΙΣΑΙ ΤΕΛΕΙΩΣ ΗΛΙΘΙΑ.
Άντε γαμήσου, Ουντ!
Γιαγιά, μη μ' εγκαταλείψεις.
Γιαγιά, σύνελθε.
-Περιμένετε έξω. -Γιαγιά.
Ουάου.
Ουάου, πώς είναι η γιαγιά;
Εδώ κοίτα.
Ο Ουντ ξέρει. Η Γιουί την έβαψε.
Γάμα την αυτήν.
Η γιαγιά μου πεθαίνει.
Είσαι στα καλά σου;
Στάσου. Πού πας; Ηρέμησε.
Πάω να σκοτώσω τον Ουντ!
ΟΡΝ: ΡΑΝΤΕΒΟΥ ΣΤΟ ΓΡΑΦΕΙΟ ΤΟ ΜΕΣΗΜΕΡΙ
Προλαβαίνουμε;
Δεν γίνεται να εκδικηθούμε χωρίς να γίνουμε σαν αυτούς;
Για να τους αντιμετωπίσουμε,
πρέπει να γίνουμε εξίσου αδίστακτοι.
Φάι,
δεν δίνω δεκάρα για τίποτα τώρα πια.
Αν χρειαστεί, θα τον σκοτώσω.
Κινούμαστε βάσει σχεδίου.
Αν το ακολουθήσουμε πιστά,
κανείς δεν θα κινδυνεύσει.
Δείτε.
Πρέπει να μιλήσουμε.
Έχω δουλειά. Μιλάω με πελάτη.
Ουντ.
Ουντ, τι κάνεις;
-Έλα εδώ, σκρόφα. -Ουντ, άσε με.
-Ουντ. -Εσείς μην ανακατευτείτε.
Ουντ, τι κάνεις;
Ουντ, σε παρακαλώ.
Τι διάολο είναι αυτό;
Μίλα.
Ήξερα τη γιαγιά.
Τη λυπήθηκα.
Κι έτσι, της γύρισα πίσω μερικά από τα λεφτά που της πήραμε.
Από τα δικά μου, εντάξει;
Το παίζεις καλόψυχη;
Η δουλειά μας είναι να εξαπατούμε κόσμο.
Εσύ με έμπασες στο κόλπο!
Η κόρη σου είναι αυτή;
Λέγε. Η κόρη σου είναι αυτή;
Απάντησε γρήγορα. Είναι η κόρη σου;
Απλώς της έγραψα.
Με περνάς για ηλίθιο, Γιουί;
Με περνάς για ηλίθιο;
-Είσαι η ρουφιάνα του Γουέι; -Δεν είμαι.
Είσαι μεγάλη καριόλα, Γιουί. Γαμημένη ψεύτρα!
Τι διάολο;
Αν βγεις, χαλάς το σχέδιο.
Έχουμε στόχο τον Ουντ. Όχι τη Γιουί.
Γιατί είσαι τόσο ψυχοπονιάρα;
Είναι όλοι τους καθάρματα.
Και καθάρματα να είναι,
εγώ δεν θα γίνω σαν αυτούς!
Άκου, Φάι.
Για να σταματήσουμε τον Ουντ,
ακολουθούμε το σχέδιο.
ΒΙΝΤΕΟΚΛΗΣΗ ΜΟΥΚ
Τι τρέχει;
Ουντ, συμφορά.
Τηλεφώνησαν από το σχολείο. Χάθηκε ο Ολέ.
Τον πήρε ένας άντρας.
Τι; Πώς;
Σου είπα, κάποιος πήρε τον Ολέ.
Δεν ξέρω πού είναι.
Γαμώτο!
Εμί, είναι εκεί ο Γουέι;
-Όχι. -Πού διάολο είναι;
Πού να ξέρω; Μη με ξαναπάρεις. Είναι επικίνδυνο.
Μι, πρόσεχέ την.
-Φάι. -Φάι!
Βρε που να πάρει.
Ορν, ακολούθησέ τον. Θα βοηθήσω τη Φάι.
-Ουάου. -Στάσου, Ουάου.
Ουάου! Ανάθεμα.
Γαμώτο.
Ότζεϊ, αλλαγή σχεδίου.
Ελήφθη.
Θείε Νενγκ, ακολούθησέ τον.
Τι διάολο τρέχει;
Μι, έλα μαζί μου.
Γιουί.
Γιουί!
Γιουί. Σύνελθε. Με ακούς;
Γιουί.
Εγώ παρίστανα τη γιαγιά.
Είναι στην εντατική.
Ξηλώστε τα πάντα. Τώρα!
Ποιος το έκανε; Έχουν φωτογραφία μου.
Ποιος μου την έστησε;
Γιουί.
Πάμε.
Είσαι η γιατρός.
Γιατί τη χτύπησες;
-Δεν σε έδωσε αυτή. -Την πιστεύεις;
Η σκρόφα λέει ψέματα.
Κουφάλες.
Γιουί.
Φάι!
Σκατά. Τη γαμήσαμε.
Ναι.
Ουντ.
Πλάκωσε η συμμορία του Γουέι.
Τι θα κάνουμε;
Μακ. Καταστρέψτε τα πάντα.
Όλο τον εξοπλισμό. Μην αφήσετε κανένα ίχνος.
Σπάστε τα πάντα! Γρήγορα!
Γιατί ξαναπήρες; Θα μας μυριστεί ο Γουέι.
-Το ξέρει ήδη, ανάθεμα. -Τι;
Ναι, το ξέρει.
Πού είσαι;
Κάνω συναλλαγές.
Μετάφερέ μου όλα τα λεφτά.
-Την κοπανάμε. Τώρα. -Εντάξει.
Μην πας στο διαμέρισμα. Ραντεβού στο αεροδρόμιο.
Έχω ένα θέμα στο σπίτι.
Ποιος διαχειρίζεται τους λογαριασμούς του;
Η Εμί.
Από εδώ και πέρα, αναλαμβάνεις εσύ στη θέση του.
Εσύ ποια είσαι;
Πώς βρέθηκες μπλεγμένη σ' όλα αυτά;
Δεν ξέρεις;
Η Εμί δεν διακινεί μόνο τα λεφτά του Ουντ.
Κλέβει επίσης και τα στοιχεία των πελατών σου για χατίρι του.
Κουμαντάρω τσιράκια, διακινώ λεφτά,
σου φέρνω στοιχεία θυμάτων.
Και γκρινιάζεις κι από πάνω;
Έχεις κι άλλα τσιράκια; Θέλω να επεκταθώ.
Πώς τα ξέρεις όλα αυτά;
Σε τσάκωσα, καθίκι.
-Φάι, κατέβα. -Μην αντιστέκεσαι.
Στάσου. Πού πας;
Ανάθεμα.
Φάι, μπες μέσα.
Τι τρέχει πάλι;
Τράβα βοήθα την Ορν.
Πού πας;
Γαμώτο.
Η Εμί μόλις μετέφερε τα λεφτά στον Ουντ.
Γρήγορα, θείε.
Γιαγιά.
Γιαγιά!
Η ασθενής έπαθε ανακοπή.
Περιμένετε έξω.
Κάνω ΚΑΡΠΑ. Καλέστε τον γιατρό.
Δεν έχει καρδιακό παλμό.
Χαμηλά επίπεδα οξυγόνωσης.
Εδώ είναι το άντρο του απατεώνα Ουντ.
Διέφυγε και καταζητείται.
Κυκλοφόρησε βίντεο με τη φάτσα του πρόσφατα.
Εντοπίστε τον και ενημερώστε με.
Γαμώτο.
ΕΙΣΕΡΧΟΜΕΝΗ ΚΛΗΣΗ
-Εμπρός; -Γεια σας.
Μαέου από το νηπιαγωγείο Ντενλάμ.
Ο πατέρας του Ολέ;
-Ο γιος σας αγνοείται. -Πού είναι ο γιος μου;
-Πού είναι ο Ολέ; -Ηρεμήστε.
Οι συμμαθητές του είδαν
έναν Κινέζο να τον παίρνει στο διάλειμμα.
Άτιμε Γουέι.
Πώς δίνετε το παιδί μου σε έναν άγνωστο;
Είναι δυνατόν;
Μας είπε ότι τον στείλατε εσείς. Τι να κάνουμε;
Να πάρουμε την αστυνομία;
Όχι. Θα το χειριστώ εγώ.
Γαμώτο.
Απατεώνες εφαρμόζουν κάθε είδους κόλπα
για να μας εξαπατούν ανενδοίαστα.
Οι μέθοδοι αλλάζουν.
Η στρατηγική είναι πάντα η ίδια, η κατατρομοκράτηση.
Έκατσα και έψαξα τα δεδομένα.
Έχουμε ψεύτικους λογαριασμούς,
αποδείξεις καταβολής στον Ουντ
και τα προσωπικά στοιχεία του.
Φωτογραφίες της γυναίκας και του γιου του, τον λογαριασμό της.
Ένα μόνο μας λείπει, ο προσωπικός του λογαριασμός.
Πιθανότατα θα τον έχει στο κινητό του.
Αν εξετάσουμε προσεκτικά, θα δούμε το ίδιο μοτίβο, τα ίδια βήματα κάθε φορά.
Το πρώτο άτομο που τηλεφωνεί ταράζει το θύμα.
Τι είναι;
Ουντ, συμφορά. Τηλεφώνησαν από το σχολείο. Χάθηκε ο Ολέ.
Τον πήρε ένας άντρας.
Τι; Πώς;
Σου είπα, κάποιος πήρε τον Ολέ.
Δεν ξέρω πού είναι.
Το δεύτερο πείθει το θύμα ότι το πρόβλημα είναι αληθινό.
Τι να κάνουμε; Να πάρουμε την αστυνομία;
Όχι. Θα το χειριστώ εγώ.
Το τρίτο εκτοξεύει απειλές και ψάχνει αδυναμίες
για να συμμορφωθεί το θύμα.
Και μετά, το ξαφρίζουν.
ΒΙΝΤΕΟ ΑΠΟ 062 097 2080
-Πού είσαι; -Ολέ.
Ολέ.
-Πού είσαι; -Ολέ.
Κάθαρμα!
ΕΙΣΕΡΧΟΜΕΝΗ ΚΛΗΣΗ
Αν θες να σώσεις τον γιο σου,
μετάφερε όλα τα λεφτά.
Γουέι, παλιοτόμαρο.
Αν του κάνεις κακό, θα σε καθαρίσω.
Δεν θα πάθει τίποτα
αν μεταφέρεις τα λεφτά σε αυτόν τον λογαριασμό.
ΠΡΟΣ ΖΑΝΓΚ ΝΤΕΓΟΥΕΪ 25.195.800,00 ΜΠΑΤ
Που να πάρει!
ΕΠΙΒΕΒΑΙΩΣΗ
Δεν τα βλέπω, πού είναι;
Θες κι άλλο βίντεο;
Ναι. Τα μεταφέρω τώρα! Περίμενε!
Θα μετρήσω ως το πέντε.
-Ένα. -Ναι, τα μεταφέρω!
Δύο…
Άνοιξε.
Άνοιξε, είπα.
Θα ανοίξεις;
Τρία…
Βγες έξω.
Τι κάνεις, Ουντ;
Άνοιξε. Γρήγορα!
Θα τα μεταφέρεις;
Άνοιξε την πόρτα.
Ουντ.
Εδώ είμαι. Επέστρεψα.
Τέλος χρόνου.
Ναι, σε ακούω.
Ένα λεπτό. Θα τα μεταφέρω.
Δεν θες να ξαναδείς τον γιο σου;
Χάνεται το σήμα. Πες στον θείο Νενγκ να γκαζώσει.
Θείε Νενγκ, πιο γρήγορα. Τρέχα.
Ανάθεμα.
Ποιος σκατά είσαι εσύ;
Μαλάκα.
Πέρνα το, θείε! Πάμε.
-Εμπρός, Μουκ; -Τι;
Έχεις εκεί τον Ολέ;
Τι τρέχει;
Είναι ο Ολέ μαζί σου;
Φυσικά και είναι.
Πήγα και τον πήρα. Τι θέλεις;
Μπαμπά, πότε θα γυρίσεις σπίτι;
Ολέ, μείνε με τη μαμά, εντάξει;
Πού πας;
Νομίζεις ότι θα μου τη φέρεις, μπάσταρδε;
ΑΕΡΟΔΡΟΜΙΟ ΣΟΥΒΑΡΝΑΜΠΟΥΜΙ
Γαμημένε μπάσταρδε Κινέζε.
Γαμημένε Κινέζε.
Για χαζό με περνάς;
Σου άδειασα τους λογαριασμούς.
Δεν το πήρες είδηση;
ΑΝΑΛΗΨΗ 50.000 ΜΠΑΤ
ΠΡΑΓΜΑΤΟΠΟΙΗΣΗ ΣΥΝΑΛΛΑΓΗΣ
Γαμημένε.
Στην πουτάνα πουτανιές πας να κάνεις;
Δεν μασάω, ξεκωλιάρη!
Έλα, μπάσταρδε.
Ορν. Ουάου. Είμαι στο νοσοκομείο.
Σανίδωσέ το!
Η γιαγιά πέθανε.
Πήγαινε πλάι του.
Κόψε τον, θείε Νενγκ.
Παλιομαλάκα. Τι κάνεις;
Ορν.
Ποια είσαι;
Έλα.
Κοπάνα τον.
Τι διάολο κάνεις; Τα βάζεις μαζί μου;
Κοπάνα τον.
Ορν, τι στο καλό;
Κουφάλα!
Γαμώτο!
ΑΝΑΣΤΟΛΗ ΣΥΝΑΛΛΑΓΩΝ ΕΠΙΒΕΒΑΙΩΣΗ
ΟΛΟΚΛΗΡΩΘΗΚΕ
Δουλεύεις για τον Γουέι;
Είσαι αυτή που ήρθε στο γραφείο μου.
Είσαι στο κόλπο; Σκρόφα.
Θαρρείς θα με νικήσεις;
Έχασες, Ουντ.
Έχασες.
Όχι! Δεν έχασα! Οι άνθρωποι σαν εμένα ποτέ δεν χάνουν!
Ξέρεις ποιοι με προστατεύουν;
Έχω πιάσει κορόιδα αμέτρητες κουφάλες σαν εσένα.
Ποτέ δεν χάνω!
ΟΔΟΣ ΣΡΙΝΑΓΚΑΡΙΝΤΡΑ ΟΔΟΣ ΡΑΜΑ TOY 9ΟΥ
Συγγνώμη, καλή μου.
Που σε άφησα μόνη σου.
Και…
Σε πήγα να παίξεις με έναν νέο φίλο.
Περάσατε καλά;
Πού είσαι;
Έχεις πολύ κακιά μαμά.
Πονάς, μανούλα;
Εμπρός;
Εμπρός, μαμά;
Μανούλα.
Πού είσαι;
Να σου πω.
Ακόμα να βρούμε την Ουάου;
Ορν.
Πού βρήκες αυτά τα λεφτά;
Τους έδωσα τα λεφτά…
εξαιτίας σου.
Τι έκανες;
Η εταιρεία σου φοροδιαφεύγει.
Απείλησαν να ελέγξουν τους λογαριασμούς σου.
Έστειλα τα λεφτά αμέσως.
Για να μην ψάξουν τους λογαριασμούς σου.
Ό,τι κάνω, το κάνω
για όλους μας.
Δεν είσαι μόνος σου.
Από εδώ και πέρα…
θα πηγαινοφέρνεις εσύ την Μπελ.
Και θα της διαβάζεις παραμύθια.
Θα το κάνεις;
Ναι.
Περιμένει επάνω.
Γιατί γύρισες τα λεφτά;
Δεν θες το διαμέρισμα;
Δεν ήταν τα λεφτά μας αυτά.
Τα έχουν οι απατεώνες πέρα από τα σύνορα.
Όμως, εμάς ο Ουντ μάς εξαπάτησε.
Να πάμε να τα πάρουμε;
Είμαστε τυχερές.
Που είχες λεφτά.
Που ήρθαν στην Μπανγκόκ.
Που αλληλοφαγώθηκαν.
Τους λιώσαμε κάτω επειδή ήταν τιποτένιοι.
Αλλά οι πραγματικά υπεύθυνοι
κοιμούνται αμέριμνοι και μακάριοι.
Ενώ εμείς δεν ξέρουμε την τύφλα μας.
Τουλάχιστον, οι ζωές μας ξαναμπήκαν σε τάξη.
Σε τάξη;
Κάτι τέτοια λένε οι πλούσιοι.
ΔΙΕΘΝΕΣ ΣΧΟΛΕΙΟ ΡΟΪΑΛ ΚΡΕΣΤΓΟΥΝΤ ΔΥΟ ΕΚΑΤΟΜΜΥΡΙΑ ΜΠΑΤ
Οι αίθουσες των μικρότερων τάξεων
βρίσκονται όλες στο ισόγειο.
Έτσι, διευκολύνεται κάθε είδους δραστηριότητα
και οι μαθητές βγαίνουν εδώ και παίζουν.
Οι κτηριακές υποδομές
προσφέρουν ό,τι καλύτερο στην απρόσκοπτη μόρφωση των νέων.
Έχουμε υπέροχους κήπους σαν αυτόν
στις σχολικές εγκαταστάσεις…
ΝΕΟ ΜΗΝΥΜΑ ΑΠΟ ΟΤΖΕΪ
ΕΝΤΟΠΙΣΑ ΤΟ ΣΗΜΑ ΤΟΥ ΚΙΝΗΤΟΥ ΤΗΣ ΟΥΑΟΥ. ΕΙΝΑΙ ΣΤΟ ΠΟΪΠΕΤ.
ΠΑΩ ΝΑ ΤΗ ΒΡΩ.
Άντε, γρήγορα!
ΜΠΑΝΓΚΟΚ - ΣΑ ΚΑΕΟ
ΠΟΛΙΤΕΣ ΤΑΪΛΑΝΔΗΣ ΣΥΝΟΡΙΑΚΗ ΔΙΕΛΕΥΣΗ
ΚΑΤΟΠΙΝ, ΞΕΣΠΑΣΑΝ ΕΧΘΡΟΠΡΑΞΙΕΣ ΣΤΗ ΜΕΘΟΡΙΟ ΤΗΣ ΤΑΪΛΑΝΔΗΣ
ΚΑΙ ΣΥΜΦΩΝΑ ΜΕ ΡΕΠΟΡΤΑΖ ΤΑ ΚΕΝΤΡΑ ΕΞΑΠΑΤΗΣΗΣ ΚΑΤΑΣΤΡΑΦΗΚΑΝ.
ΠΑΡ' ΟΛΑ ΑΥΤΑ, ΠΟΛΛΟΙ ΤΑΪΛΑΝΔΟΙ ΕΞΑΚΟΛΟΥΘΟΥΝ ΝΑ ΠΕΦΤΟΥΝ ΘΥΜΑΤΑ ΕΞΑΠΑΤΗΣΗΣ.
Υποτιτλισμός: Έρρικα Πετρωτού